يعني دال على الامتلاء مبالغة يعني واحد الحياة الواسعة العريضة التي لا تنتهي. اما الحياة لي كتسالا ماشي حياة وهي هذه الدنيا. الحياة الحقيقية هي الاخرة لانه لا تفنى لأنها لا تفنى لا تنتهي لا تنقضي. ولذلك من تعلق بالباقي وهبه الله الحياة الباقية
ولهذا نعبد الله من حيث هو الحي سبحانه جل وعلا من هنا كتجي هاد العبارة ديال هاد الإسم من اسماء الله الحسنى محبوب جدا للقلب ديال المومن. لما يقرا الله
لا اله الا هو الحي. الحي القيوم جل وعلا فإذا هاد الحاجة ديالنا للحياة كنمشيو بها فقراء متذللين لعند الله جل وعلا. والله سبحانه وتعالى مقابل كلشي. انا كنطلب الحياء. نتا كطلب الحياة
نتي كطلبي الحياء. الناموسة كطلب الحياة شنيولة الحشرة. الفيل الحوت الملك الجان. كلشي من الاحياء يطلب الحياة. والله تعالى مقابل كلشي يعطي الحياة لهذا ولهاديك للشجر للنبات للسمك للحشرات الكائنات الحية المرئية الكائنات الحية غير
المرئية لي مكتشافش بالعين خصك مجهر. يضخم الأشياء ملايين المرات باش تشوفها. وفيها الحياة. كلها كطلب اله تعالى الحياة. كلها شادة في الله سبحانه وتعالى باش باقية فيها الحياة. ولما ربي تعالى يقطع عنها الصلة ديال الحياة. تنتهي حياتها
وتتحول من الوجود الى العدم هاد الرب العظيم لي كطلبو الألسنة كلها بمختلف لغاتها. يعني اللغات البشرية واللغات النباتية. واللغات الحيوانية ولغات الطيور. كلشي عندو اللغة ديالو. وان من شيء الا يسبح بحمده. ولكن لا تفقهون تسبيحهم. ملي دوزي حدا الشجرة كيفما كانت هاد الشجرة او النبتة
مقلة صغيرة راه عندها كلامها. عندها لغتها لي كتسبح اله سبحانه وتعالى بها. الطير كذلك مختلف اصناف الطيور العديدة الكثيرة الآلاف ديال انواع الطيور لي كاينة في الأرض كلها تسبح الله تعالى بلغات الطير منطق الطير
كذلك وكذلك سائر الحيتان سائر الكائنات الحية بصفة عامة كلها لها لغاتها وان من شيء الا يسبح بحمده ولكن لا تفقهون تسبيحهم. ربي سبحانه وتعالى مقابل هاد الكون كلو. كيطلبو هاد
بدا كيعطيه كيطلب وهدا كيعطيه وكلهم كيطلبو الله تعالى ما من كائن كائن الا ويستغيث ربه الا ويدعو ربه الا ويسأل الله حاجته. كل بلغته. ولا تتزاحم الأدعية على الله ابدا. سبحان الله العظيم
هاد الكلام لا تتزاحم الأدعية على الله يعني سبحانه سبحان ما كيكترش عليه الشغل لأنه سميتو الله رب العالمين يعني كتمشي غير لواحد مولاه حانوت واقف عليه واحد الزبون كيشري واحد الحاجة
هو كيتكلم هداك الزبون ايلا دخلتي كلامك حتى نتي قلتي شحال هادي مول الحانوت كيتلف لأنه مايمكنش يسمع جوج د الأصوات ويفهمهم ويجاوبهم في لحظة واحدة يتخلط عليه الأمور كيقولك احبس حتى نكمل مع هذا لأننا
معندوش القدرة العقلية ابدا باش يستوعب خطابين مختلفين يصدران من ذاتين في في وقت واحد ما يمكنش. البشر ما عندوش هاد الطاقة ولا اي كائن من الكائنات الموجودة في الأرض او في السماء
الله رب العالمين. سبحانه كيطلبو البشر بلغات مختلفة من العربية لسائر اللغات العالمية الموجودة في الأرض. مما نعلمه ومما لا نعلم ومما لا نعلم له صفة ولا تسمية كاين اللغات لي ما ما تعرفي حتى سمية هاد اللغة هادي. لغات كثيرة ها اللغات السواحلية لي عند الافارقة. واحد العدد
ديال اللغات عندهم مختلفة الكل يسأل ربه. بما فطره الله عليه من لسان من لغة. ايوا زيد للبشر الكائنات الأخرى النمل باصنافه بالوديانه بقبائله كله يسأل ربه. واحد النمرة حاصلة مع واحد الحبة ديال الزرع ولا ديال
لا لا لا يعني شي شي اكل من الاكلات التي رزقها الله اياها كتمحن معاها باش تهزها وكتستاعن بالله تعالى. رب العالمين يسمع يسمعها سبحانه فديك اللحظة لي نتي راكي تغوتي وطلبي الله ولاخر ولاخور ولاخور ولاخور مكيتخلطش عليه الكلام
ملايير ماشي ملايين ملايير ملايير ملايير ديال الأصوات واللغات تتعالى في الكون تستغيث الله الواحد القهار الواحد وسبحانه يسمعها كلها في الوقت نفسه. ويجيبها كلها في الوقت نفسه. واحد الإمام ابن
رحم الله كيقول واحد العبارة ولا يشغله شيء عن شيء. يعني ما كتشغلوش واحد المشغلة على واحدة اخرى لا. في اللحظة واحدة مقابل هادا وهادا وهادا وعاطي لكلشي. هادي العقل البشري ما عندوش القدرة يتصور هاد الطاقة. لأنها قدرة غير محدودة. لأنها قدرة الله
رب العالمين هاد المعنى هدا هو اسم الله تعالى القيوم. هدا هو القيوم القيوم لأنه قائم بأمر الكون يعني القيوم هو المدير لي كيقابل الشغل في العربية هذا المعنى ديالو ولله
المثل الأعلى ولا مشاحة في الأمثال فهو قيوم على الكون وهاد الصيغة حتى هي صيغة كدل على المبالغة يعني قيوم اي انه قائم بقوة الكون وان حاجات الناس والخلائق جميعا قائمة بالله ولا والله لبطولة
فهو سبحانه وتعالى مقابل كلشي. مسير كلشي كيدبر الامر ديال المملكة الكونية. لي خلقها جل وعلا. فإذن حنا محتاجين للحياة ولأسباب الحياة من رزق ومن عافية وشفاء وقوة وامن وامان وسلام وو
ونلتجئو لمن؟ لهاد الرب لي مقابل كلشي القيوم. ولذلك تناسب ان يجتمع في صفته سبحانه وتعالى الحي ايو بجوج صفتان فعلا كيوجد المومن اللذة والمتعة والسكينة باش يطلب الله تعالى بهم
ان هاد العبارة ديال الحي كتخليك تقلب ليه على الله وتلتجئ الى الله لأن كلشي لي كيخصك عندو ثم العبارة ديال القيوم كتفهمي بها بأنه هو سبحانه لي عندو كلشي راه عاود مقابل كلشي. فلهذا اذن تكامل الأمران في
في وصف الله جل وعلا وكان ذلك جديرا بأن يكون اسم الله الأعظم. الله لا اله الا هو الحي الحي القيوم شيء عجيب حقيقة بنادم يوجد واحد الراحة وواحد الساكنة ملي كيعرف الله. كيعرف الله بهاد الصفات. القرآنية. لي عرفها لسيدنا محمد وعرفها
في كل العالمين. ومن دعا ربه بهذا الوجدان وبهاد الإحساس وجد الله عنده سبحانه وتعالى انا بما طلب وبما ظن في حقه سبحانه. بداكشي لي طلبتي الله. وداكشي لي ظنيتي في الله. وداكشي لي عرفتي في الله حيت كطلب
طيب هاد الكلام كيعطيه لك. امن يجيب المضطر اذا دعاه ويكشف السوء. واذا سألك عبادي عني فاني قريب اجيبوا دعوة الداعي اذا دعان. فليستجيبوا لي. وليؤمنوا بي لعلهم يرشدون ولهذا هاد المدخل هذا راه غير الباب ديال اية الكرسي
هاد المدخل ديال اية الكرسي واحد الباب واسع واسع واسع لا حد له سبحان الله العظيم لأنه باب كيوصلك لله وميمكنش يكون الباب اللي كيوصلك لله باب ضيق. علاش ؟ لأن الخلائق كلها كدخل منو. لي يكون كيدخل منو واحد تنين تلاتة ربعة. يكون ضيق. ولكن
من باب الله عمرو ما يكون ضيق. لأنها الكائنات لي خلق اله لا حصر لها. فكل يسأل الله بهذا اللفظ او بمعناه باللغة عطاهالو الله تعالى. من النمل والنحل والحوت وسائر الكائنات
ولهذا فعلا كانت اية الكرسي فعلا وحقيقة اعظم اية في القرآن الكريم. لي قراها وحس بهاد الإحساس ديالها هل عطاه الله تعالى المومن لي عاش هاد المعاني ربي تعالى كيوكل به الملائكة يحفظوه ويقضيولو الغرض ديالو
الا من التسديد والترشيد والحفظ والحماية والتأمين والتسليم. اللهم اجعلنا من التوابين واجعلنا من المتطهرين. وصلي اللهم وسلم وبارك على سيد الولين واخر دعوانا ان الحمد لله رب العالمين